  Туспуктэм: Татьяна Пунгина Майя Бывальцева 2023-тӥ ар кутсконын Удмуртие 10 школа автобусъёс но ӝог эмъюрттэт сётон 12 машинаос вуозы. Россилэн азьмуртэз куремъя улосвылъёслы 2 сюрслэсь трос автомобильёс ватсаса висъян сярысь косэмез Михаил Мишустин кинюртӥз, ужкагаз кун кивалтэтлэн сайтаз шараямын. Удмуртие 13-20 интылы чаклам вить автобусъёс вуозы, эшшо витез 21-24 адямилы чакламын луоз. Федерал коньдэтысь вань улосвылъёслы оглом 7,2 миллиард манет висъялозы. Техника нырысь ик гурт ёросъёсы мыноз. « Автомобильёсты та ар пумозь басьтыны кулэ, вуоно арын 1-тӥ кварталэ соосты улосвылъёсы вуттоно » Михаил Мишустин, Росси кивалтэтлэн тӧроез Тегъёс: ӝогэмъюрттэтсётон автобусъёс Удмуртия  